Lav et referat af nedenstående tekst:

Tekst:
Selv om det ikke blev til nogen sejr til 32-årige Jonas Aaen Jørgensen fra Riwal CeramicSpeed Cycling Team, dominerede han lørdagens 200 kilometer lange GP Himmerland Rundt. Allerede tidligt i løbet stak han af fra feltet sammen med en håndfuld andre ryttere. Og han forblev imponerende nok i udbrud indtil bare 12 kilometer før målstregen - til sidst sad han helt alene i front. Desværre lykkedes missionen ikke: Kold, våd og træt måtte Jonas Aaen Jørgensen lade sig opsluge af feltet på den lange stigning op ad Aggersundvej på den tredjesidste omgang inden mål. - Jeg vidste også godt, at det er skide svært at få sådan noget til at lykkes. Det var et skud værd, men desværre gik det ikke i dag, siger Jonas Aaen Jørgensen til TV2 Nord. Mindre og mindre forspring I stedet måtte han se hollænderen André Looij tage sejren, mens Emil Nygaard Vinjebo og Nicklas Amdi Pedersen tog anden- og og tredjepladsen i dette års GP Himmerland Rundt. Det var ellers lykkedes Jonas Aaen Jørgensen at banke et solidt hul ned til feltet. Men som kilometerne forsvandt under cykelhjulene, blev det hul mindre og mindre. Og det samme gjorde Jonas Aaen Jørgensens tro på, at han kunne holde sig udbrud helt til mål. - Med tre-fire omgange tilbage til mål troede jeg på det. Men jeg kunne godt fornemme, da jeg gik ud på den tredjesidste omgang, at det ikke blev til noget. Der fik jeg at vide, at jeg havde cirka 30 sekunder ned til feltet, siger Jonas Aaen Jørgensen. Søndag køres Rent Liv Løbet i Skive, som er anden del af Den Nordvestjyske Cykelweekend. Her deltager flere af holdene fra GP Himmerland Rundt.

Referat:
32-årige Jonas Aaen Jørgensen dominerede det meste af dette års GP Himmerland Rundt, men måtte se sejren smutte til en anden.